બેઇજિંગ: 4 દિવસના ચીનના પ્રવાસ પર ગયેલા વિદેશમંત્રી સુષ્મા સ્વરાજ અને ચીનના વિદેશમંત્રી વોંગ યીએ રવિવારે સંયુક્ત નિવેદન જાહેર કર્યું. વોંગે કહ્યું કે 27-28 એપ્રિલના રોજ નરેન્દ્ર મોદી ચીન આવશે અને તેમના રાષ્ટ્રપતિ જિનપિંગ સાથે વાતચીત કરશે. વિદેશમંત્રી સુષ્મા સ્વરાજે કહ્યું, "બંને દેશો વચ્ચે આતંકવાદ, ક્લાઇમેટ ચેન્જ, સ્થિર વિકાસ અને વૈશ્વિક સ્વાસ્થ્ય જેવા મુદ્દાઓ પર મળીને કામ કરવાની સંમતિ સધાઇ છે." આ પહેલા મોદી અને જિનપિંગ ગયા વર્ષે સપ્ટેમ્બરમાં બ્રિક્સ સમિટ દરમિયાન મળ્યા હતા.